Heilbrigðisráðherra segir að nýtt liðskiptasetur á Akranesi dugi langt til að stytta biðlista eftir liðskiptaaðgerðum. Fleira þurfi þó að koma til og styðja þurfi meira við fólk sem bíður eftir aðgerð.
Liðskiptasetrið verður hluti af Heilbrigðisstofnun Vesturlands og á að taka til starfa í mars. Þar á að gera 430 aðgerðir á ári, meira en tvöfalt fleiri aðgerðir en nú eru gerðar á Akranesi, aðgerðum mun fjölga um 260 á ári á landsvísu og stofnkostnaður er rúmar 200 milljónir.
Í byrjun árs biðu rúmlega 500 eftir að komast í liðskipti á mjöðm og hátt í þúsund biðu eftir liðskiptum á hné. Meirihlutinn hafði beðið lengur en í 3 mánuði.
Auk þess að vera gerðar á Landspítala, á Akureyri og Akranesi eru þessar aðgerðir gerðar á Klíníkinni. Þær eru utan sjúkratryggingakerfisins og fólk greiðir sjálft fyrir þær, en Klíníkin hefur boðist til að gera fleiri aðgerðir og semja um þær við Sjúkratryggingar.
Svandís Svavarsdóttir heilbrigðisráðherra segir að það hafi ekki komið til tals að semja við Klíníkina til að stytta biðlistana.
Þarna erum við í rauninni að ná utan um það að þetta kerfi okkar sem er Landspítali, Heilbrigðisstofnun Vesturlands á Akranesi og á Akureyri geti annað eftirspurninni eftir liðskiptaaðgerðum og sérstaklega fyrir þau sem eru í brýnni þörf. Við þurfum að geta gert það í kerfinu okkar og þurfum að geta haft gagnsæi í biðlistum og forgangsraða eftir alvarleika og svo framvegis. Þarna erum við með þessari aðgerð að ná betur utan um málið. Þannig að ég held að þetta sé mikið gæfuspor að stíga.
Dugar þetta? Ja, þetta dugar langleiðina og þetta mun létta verulega á
En um leið þurfum við að hugsa til þess að styðja við þau sem eru í vanda og eru að bíða.
Styðja þarf betur við fólk sem bíður eftir liðskiptaaðgerð. Heilbrigðisráðherra segir fyrirhugað liðskiptasetur á Akranesi munu stytta biðlistana.